Document ID: 31995D0074

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαρτίου 1995 για καθορισμό των μεθόδων ελέγχου για τη διατήρηση του χαρακτηρισμού των βοείων πληθυσμών στη Σουηδία ως επίσημα απαλλαγμένων από βρουκέλωση (Το κείμενο στη σουηδική γλώσσα είναι το μόνο αυθεντικό) (95/74/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 για τα προβλήματα υγειονομικού ελέγχου στον τομέα των ενδοκοινοτικών συναλλαγών ζώων των βοοειδών και χοιροειδών (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3 παράγραφος 13,
Εκτιμώντας:
ότι άνω των 99,8 % των αγελών βοοειδών στη Σουηδία έχουν δηλωθεί επίσημα απαλλαγμένες από βρουκέλωση, κατά την έννοια του άρθρου 2 στοιχείο ε) της οδηγίας 64/432/ΕΟΚ και ότι πληρούσαν τους όρους για τον χαρακτηρισμό αυτό επί δέκα τουλάχιστον έτη 7 ότι καμία περίπτωση αποβολής που να οφείλεται σε βρουκελική μόλυνση δεν διαπιστώθηκε για τουλάχιστον τρία έτη 7
ότι, για να διατηρηθεί ο χαρακτηρισμός αυτός, είναι αναγκαίος ο καθορισμός μέτρων ελέγχου τα οποία να διασφαλίζουν την αποτελεσματικότητά του και να είναι προσαρμοσμένα στην ειδική υγειονομική κατάσταση των αγελών βοοειδών στη Σουηδία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Προκειμένου να διατηρηθεί ο χαρακτηρισμός των επίσημα απαλλαγμένων από βρουκέλωση βοείων πληθυσμών στη Σουηδία, πρέπει να πληρούνται οι ακόλουθοι όροι:
- για κάθε βοοειδές ύποπτο μολύνσεως από βρουκέλωση, ενημερώνονται οι αρμόδιες αρχές και υποβάλλεται σε επίσημες εξετάσεις για την ανεύρεση της βρουκέλωσης, που περιλαμβάνουν τουλάχιστον δύο ορρολογικές δοκιμές αίματος μεταξύ των οποίων δοκιμασία προσήλωσης του συμπληρώματος, καθώς και μικροβιολογική εξέταση κατάλληλων δειγμάτων λαμβανομένων σε περίπτωση αποβολής,
- κατά τη διάρκεια της ύποπτης περιόδου, η οποία συνεχίζεται μέχρι να επιτευχθούν αρνητικά αποτελέσματα στις δοκιμασίες που προβλέπονται στην πρώτη περίπτωση, ο χαρακτηρισμός του επίσημα απαλλαγμένου από βρουκέλωση ανακαλείται για τον πληθυσμό ή τους πληθυσμούς των υπόπτων βοοειδών.
Άρθρο 2
Λεπτομέρειες για τις προσβεβλημένες αγέλες, καθώς και επιδημιολογική έκθεση πρέπει να κοινοποιούνται στην Επιτροπή χωρίς καθυστέρηση.
Άρθρο 3
Η παρούσα απόφαση απευθύνεται στο Βασίλειο της Σουηδίας.
Βρυξέλλες, 10 Μαρτίου 1995.

Labels: 0
18
6